Diari Oficial de la Generalitat Valenciana


Sumari del DOGV 6876, del 04-10-2012 (2012/8924)

Notificació de la sentència dictada en el procediment ordinari número 992/2008.
-------------------------------------------------------------------------------

### Dades del document

Número de DOGV
:   6876

Data del DOGV
:   04-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8924


Organisme emissor
:   Juzgado de Primera Instància Número 4 de Dénia

Tipus de document
:   Edicte

Notificació de la sentència dictada en el procediment ordinari número 992/2008. [2012/8924]  
Assumpte civil 000992/2008  
Part demandant: Caixarenting, SA.  
Part demandada: Wolfgang Mansen i Royal Ambiente Inmobilien España, SL.  
Sobre: -  
En el juí a què es fa referència s'ha dictat la resolució que té el text, en extracte, com seguix:  
«Sentència 131/2009  
Dénia, 22 d'octubre de 2009  
M.ª Isabel Llambés Sánchez, jutgessa del Jutjat de Primera Instància i Instrucció número 6 de Dénia i partit judicial, he vist estes actuacions de juí ordinari número 992/2008, seguides a instàncies de Caixarenting, SA contra l'entitat Royal Ambiente Inmobilien España, SL, i contra Wolfgang Mansen, declarat en rebel·lia en estes actuacions, per tal de reclamar una quantitat, més els interessos i les costes; amb l'assistència lletrada i la representació processal que estan degudament recollides en les actuacions.  
Fonaments de dret  
Segon. Respecte a l'existència d'una obligació de pagament a favor dels demandants, este deute ha quedat perfectament acreditat a través dels elements documentals que s'adjunten a l'escrit de demanda.  
  
El valor probatori de la prova documental en este procés està determinat per l'article 326.1 de la Llei d'Enjudiciament Civil, que fa referència a la força probatòria dels documents privats, que tenen el valor de prova plena en el procés, quan la seua autenticitat no siga impugnada per la part a qui perjudique. D'esta manera, l'actor complix la càrrega probatòria que li incumbix en virtut de l'article 217 de la Llei d'Enjudiciament Civil.  
Respecte a la justificació de l'impagament de les quantitats concretament degudes, la circumstància esmentada resulta també degudament acreditada a través de la prova documental, i això tenint en compte que ha sigut interpretat pel nostre Tribunal Suprem l'article 1214 del Codi Civil en el sentit que a l'actor li incumbix la prova dels fets que són constitutius de la seua demanda així com dels que siguen necessaris perquè nasca l'acció exercida, havent d'acreditar la part demandada els fets impeditius o extintius; per això, atés que el demandat no ha provat el pagament de la quantitat deguda, s'imposa l'acolliment íntegre de la demanda pel fet d'estimar acreditats els fets bàsics en què esta es fonamenta i sense que el demandat haja provat cap fet extintiu o impeditiu que el deslligue de pagar-ho.  
  
Dispositiva  
Estime la demanda promoguda pel procurador Vicente J. Sempere Sirera, en nom i representació de Caixarenting, SA, i condemne l'entitat Royal Ambiente Inmobilien España, SL, i Wolfgang Mansen a resoldre el contracte de rènting de béns mobles subscrit entre ambdós parts, i condemne l'arrendatària a tornar a la part actora els béns cedits en arrendament, així com a pagar a la part actora la suma de 17.103,90 euros, més els interessos legals moratoris corresponents a la suma reclamada des del moment d'interposició de la demandada i les costes processals.  
  
Notifiqueu esta resolució a les parts i feu-los saber que no és ferma, ja que contra esta es pot interposar un recurs d'apel·lació, de conformitat amb l'article 455 de la Llei d'Enjudiciament Civil.  
Atés que es desconeix el domicili o residència actuals de la part demandada, per la diligència d'ordenació de 4 de setembre de 2012 el secretari, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació.  
  
Dénia, 4 de setembre de 2012.- La secretària judicial: Yolanda Culiáñez Rives.